
Da li je strogo zabranjeno krivokletstvo u trgovini?


* 
* 
* 
* 
* 
* 
* 

 
Da li je strogo zabranjeno krivokletstvo u trgovini?

Svevišnji Allah rekao je: “Oni koji obavezu svoju prema Allahu i zakletve svoje zamjenjuju nečim što malo vrijedi – na onom svijetu nikakva dobra neće imati, Allah ih neće ni osloviti, niti će na njih, na Sudnjem danu, pažnju obratiti, niti će ih očistiti – njih bolna patnja čeka.” (Alu Imran, 77) “l ne služite se zakletvama svojim zato da biste jedni druge varali, da se ne bi poskliznula noga koja čvrsto stoji, i da ne biste nesreću iskusili zato što ste od Allahovog puta odvraćali; a patnja vas velika još čeka. l ne zamjenjujte obavezu datu Allahu za nešto što malo vrijedi – ono što je u Allaha – za vas je, da znate, bolje!” (En-Nahl, 94-95)


Ebu Hurejra, radijallahu anhu, govorio je: “Čuo sam Resulullaha, sallallahu alejhi ve sellem, da govori: ‘Zakletvom se prodaje roba, ali se potire blagoslov.” Ebu Katada el-Ensari, radijallahu anhu, govorio je da je čuo Poslanika, sallallahu alejhi ve sellem, kako kaže: “Čuvajte se čestog zaklinjanja u trgovini, zakletvom se prodaje, ali se, poslije, potire blagoslov. ” ***[Ebu Zerr](https://pitajucene.com/search/Ebu+Zerr/answers/ "Pretraži odgovore sa Ebu Zerr")***, radijallahu anhu, pripovijeda da je Vjerovjesnik, sallallahu alejhi ve sellem, tri puta ponovio sljedeće riječi: ‘Tri kategorije ljudi Allah neće osloviti na Sudnjem danu, niti će ih pogledati, niti će ih očistiti, oni će imati bolnu patnju. ” Ebu Zerr, radijallahu anhu, reče: “Propali su i nastradali! A ko su oni Allahov Poslaniče?” Na to mu Resulullah, sallallahu alejhi ve sellem, odgovori: ‘To su: čovjek čija odjeća pada ispod članka, čovjek koji prigovara, i čotjek koji prodaje robu lažno se zaklinjući. ” Ebu Hurejra, radijallahu anhu, prenosi da je Vjerovjesnik, sallallahu alejhi ve sellem, rekao: ‘Tri kategorije ljudi Allah neće osloviti na Sudnjem danu, niti će ih pogledati: čovjeka koji se lažno zaklinje da je za robu dobijao više nego što mu neko ponudi, čovjeka koji se lažno zakune poslije ikindija-namaza da bespravno uzme pravo muslimana, i čovjeka koji zabrani svijetu višak vode, Allah će takvom reći: Danas ću te lišiti Svoje dobrote jer si ljude lišavao onoga što nisi svojim rukama zaradio. ”


Ebu Seid, radijallahu anhu, pripovijedao je: “Neki je beduin doveo ovcu pa sam mu rekao: ‘Hoćeš li je prodati za tri srebrenjaka?’ ‘Neću, tako mi Allaha!’, ali opet mi ju je prodao. To sam spomenuo Poslaniku, sallallahu alejhi ve sellem, a on reče: Prodao je ***[ahiret](https://pitajucene.com/search/ahiret/questions/ "Pretraži pitanja o ahiretu")*** za ovaj svijet. “‘Abdullah b. Ebu Evfa, radijallahu anhu, kazivao je: “Neki je čovjek donio robu na pijacu i zakleo se Allahom da je za nju dobijao iznos koji mu niko nije ponudio na pijaci, a sve kako bi jednog muslimana namamio da kupi tu istu robu. Tim je povodom objavljen ajet: ‘Oni koji obavezu svoju prema Allahu i zakletve svoje zamjenjuju nečim što malo vrijedi .. .’ (Alu Imran, 77).”


Propisi u vezi s poglavljem


Prvo, u trgovini je strogo zabranjeno zaklinjanje kako bi se roba što uspješnije prodala.


Drugo, zaklinjanje povećava broj kupaca i želju za određenom robom i, otuda, povećava nadmetanje u imetku, ali sve to potire blagoslov u trgovini i dovodi do bankrota nekih trgovaca, odnosno do nestajanja blagodati, tako završi svaki ***[imetak](https://pitajucene.com/search/imetak/questions/ "Pretraži pitanja o imetku")*** stečen na zabranjen način.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


